Lav et referat af nedenstående tekst:

Tekst:
Tom Kristensen er efter de første meldinger slupper billigt fra den alvorlige ulykke på Hockenheim i Tyskland. Tom Kristensen blev efter ulykken fløjet til et hospital i Mannheim. Her gennemgår han flere scanninger og undersøgelser. De første meldinger fra hospitalet i Mannheim, hvor han er indlagt går på, at han ikke har brækket noget. - Tom er selvfølgelig forslået over hele kroppen, men han har det okay. Der er indført et nyt sikkerhedssystem, hvor kørerne har en hals- og skulderkrave på, som skal beskytte dem ved sammenstød eller tryk fra siden. Måske var det lige netop den krave, der reddede ham fra at brække halsen, siger Tom Kristensens presseansvarlige Niels Finderup. Han fortæller endvidere, at Kristensen ikke kan huske noget som helst fra sammenstødet, og at de tyske læger beholder danskeren til observation natten over. Der var ikke kørt mange meter af løbet, før Kristensens Audi blev ramt af konkurrenten Timo Schneider og snurrede rundt. Herefter kolliderede franskmanden Alexandre Premat frontalt med danskerens bil, der også blev ramte af briten Susie Stoddart. Kristensens Audi var fuldstændigt ødelagt, bortset fra midterdelen. Danskeren havde svært ved at komme ud af bilen, men var ifølge arrangørerne ved bevidsthed og i stand til at føre en samtale, da han blev kørt til undersøgelse på det hospital, der er tilknyttet banen. Løbet blev afbrudt en halv time, men fortsatte herefter og blev vundet af svenske Mattias Ekström. Se sidste nyt om den uhyggelige ulykke i TV2/NORD klokken 19.30.

Referat:
Tom Kristensen er efter den dramatiske ulykke på Hockenheim fløjet til undersøgelse på et hospital i Mannheim.